Α4-0260/95

Απόφαση σχετικά με την κοινή θέση που ενέκρινε το Συμβούλιο ενόψει της έγκρισης της οδηγίας του Συμβουλίου για τροποποίηση της οδηγίας 89/655/ΕΟΚ σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (δεύτερη επιμέρους οδηγία κατά την έννοια του άρθρου 16 παρ. 1 της οδηγίας 89/391/ΕΟΚ (C4-0371/95 - 94/0077(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0371/95 - 94/0077(SYN),

- έχοντας υπόψη τη γνωμοδότησή του σε πρώτη ανάγνωση ((ΕΕ C 056 της 06.03.1995, σελ. 159)) επί της πρότασης της Επιτροπής προς το Συμβούλιο COM(94)0056 ((ΕΕ C 104 της 12.04.1994, σελ. 4)),

- έχοντας υπόψη την τροποποιημένη πρόταση της Επιτροπής (COM(95)0311) ((EE C 246 της 22.09.1995, σελ. 3)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Κοινωνικών Υποθέσεων (Α4-0260/95),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Δεύτερη αιτιολογική σκέψη

>Αρχικό κείμενο>

ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων.

>Κείμενο μετά την ψηφοφορία στο ΕΚ>

ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων, ενώ παράλληλα διασφαλίζονται πλήρως η υγεία και η ασφάλεια των εργαζομένων,

(Τροπολογία 3)

Έβδομη αιτιολογική σκέψη

>Αρχικό κείμενο>

ότι η παρούσα οδηγία πρέπει να περιοριστεί στον καθορισμό των επιδιωκόμενων στόχων και των αρχών που πρέπει να τηρούνται, και να αφεθεί στα κράτη μέλη η επιλογή των κατάλληλων μέτρων για την εξασφάλιση, μέσω της εθνικής τους νομοθεσίας, της τήρησης και της βελτίωσης των προδιαγραφών αυτών,

>Κείμενο μετά την ψηφοφορία στο ΕΚ>

ότι οι στόχοι της παρούσας οδηγίας πρέπει να καθορίζουν τις ελάχιστες απαιτήσεις υγείας και ασφάλειας, και να αφεθεί στα κράτη μέλη η επιλογή των κατάλληλων μέτρων για την εξασφάλιση, μέσω της εθνικής τους νομοθεσίας, της τήρησης και της βελτίωσης των προδιαγραφών,

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ γ)

Άρθρο 4, παράγραφος 3 (Οδηγία 89/655/ΕΟΚ)

>Αρχικό κείμενο>

3. Μετά από διαβουλεύσεις με τους κοινωνικούς εταίρους, και λαμβανομένης υπ´ όψιν της εθνικής νομοθεσίας και/ή πρακτικής, τα κράτη μέλη αποφασίζουν τις λεπτομέρειες για την επίτευξη βαθμού ασφαλείας αντίστοιχου προς τους στόχους που θέτουν οι διατάξεις του παραρτήματος ΙΙ».

>Κείμενο μετά την ψηφοφορία στο ΕΚ>

3. Μετά από διαβουλεύσεις με τους κοινωνικούς εταίρους, και λαμβανομένης υπ´ όψιν της εθνικής νομοθεσίας και/ή πρακτικής, τα κράτη μέλη αποφασίζουν τις διαδικασίες που πρέπει να εφαρμόζονται από τους εργοδότες για την επίτευξη βαθμού ασφαλείας αντίστοιχου προς τους στόχους που ορίζουν οι ελάχιστες διατάξεις του παραρτήματος ΙΙ».

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 4

Άρθρο 6, παράγραφος 2, εδάφιο 1α (νέο) (Οδηγία 89/655/ΕΟΚ)

>Αρχικό κείμενο>

Οι εργαζόμενοι πρέπει να καταστούν προσεκτικοί για τους κινδύνους που τους αφορούν, για τον εξοπλισμό εργασίας που υπάρχει στο άμεσο εργασιακό τους περιβάλλον και για τις τροποποιήσεις που τους αφορούν, στο μέτρο που οι τροποποιήσεις αυτές επιδρούν στον εξοπλισμό εργασίας που βρίσκεται στο άμεσο εργασιακό περιβάλλον των εργαζομένων, έστω και αν δεν χρησιμοποιείται άμεσα από αυτούς.

>Κείμενο μετά την ψηφοφορία στο ΕΚ>

Στο βαθμό που θα μπορούσαν να υπάρξουν επιπτώσεις σε αυτούς, οι εργαζόμενοι πρέπει να ενημερώνονται για τους κινδύνους που τους αφορούν και που απορρέουν από τον εξοπλισμό εργασίας που βρίσκεται στο άμεσο εργασιακό περιβάλλον των εργαζομένων, έστω και αν ο εν λόγω εργασιακός εξοπλισμός δεν χρησιμοποιείται άμεσα από αυτούς.

(Τροπολογία 14)

ΠΑΡΑΡΤΗΜΑ Ι, ΣΗΜΕΙΟ 3

Παράρτημα, σημείο 3.2.3, Εισαγωγική πρόταση (Οδηγία 89/655/ΕΟΚ)

>Αρχικό κείμενο>

3. 2.1. Οι μονίμως εγκατεστημένοι εξοπλισμοί εργασίας πρέπει να είναι εγκατεστημένοι κατά τρόπον ώστε να περιορίζονται οι κίνδυνοι:

>Κείμενο μετά την ψηφοφορία στο ΕΚ>

3. 2.1. Οι εξοπλισμοί εργασίας πρέπει να είναι εγκατεστημένοι κατά τρόπον ώστε να περιορίζονται οι κίνδυνοι:

(Τροπολογία 19)

ΠΑΡΑΡΤΗΜΑ ΙΙ, ΣΗΜΕΙΟ 1.1.

>Αρχικό κείμενο>

1.1. Οι εξοπλισμοί εργασίας πρέπει να εγκαθίστανται, να διευθετούνται και να χρησιμοποιούνται κατά τρόπο ώστε να μειώνεται ο κίνδυνος για τους χρήστες του εξοπλισμού εργασίας και τους λοιπούς εργαζομένους, π.χ. φροντίζοντας να υπάρχει αρκετός ελεύθερος χώρος μεταξύ των κινητών τους στοιχείων και των σταθερών ή κινητών στοιχείων που τα περιβάλλουν και όλες οι μορφές ενέργειας ή οι ουσίες που χρησιμοποιούνται ή παράγονται να μπορούν να διοχετεύονται και/ή να απομακρύνονται με ασφάλεια.

>Κείμενο μετά την ψηφοφορία στο ΕΚ>

1.1. Οι εξοπλισμοί εργασίας πρέπει να εγκαθίστανται, να διευθετούνται και να χρησιμοποιούνται κατά τρόπο ώστε να υπάρχει αρκετός ελεύθερος χώρος μεταξύ των κινητών τους στοιχείων και των σταθερών ή κινητών στοιχείων που τα περιβάλλουν και όλες οι μορφές ενέργειας ή οι ουσίες που χρησιμοποιούνται ή παράγονται να μπορούν να διοχετεύονται και/ή να απομακρύνονται με ασφάλεια.

(Τροπολογία 23)

ΠΑΡΑΡΤΗΜΑ ΙΙ, ΣΗΜΕΙΟ 2.2

>Αρχικό κείμενο>

2.2. Εάν ένας εξοπλισμός εργασίας κινείται μέσα σε ζώνη εργασίας, πρέπει να θεσπίζονται και να εφαρμόζονται κατάλληλοι κανόνες κυκλοφορίας.

>Κείμενο μετά την ψηφοφορία στο ΕΚ>

2.2. Εάν ένα ή περισσότερα στοιχεία εξοπλισμού εργασίας κινούνται μέσα σε κοινή ζώνη εργασίας, πρέπει να θεσπίζονται και να εφαρμόζονται κατάλληλοι κανόνες κυκλοφορίας.

(Τροπολογία 25)

ΠΑΡΑΡΤΗΜΑ ΙΙ, ΣΗΜΕΙΟ 2.5α (νέο)

>Κείμενο μετά την ψηφοφορία στο ΕΚ>

Να επαναφερθεί το Παράρτημα ΙΙ, σημεία 2.6 έως 2.9 της αρχικής πρότασης της Επιτροπής.

(Τροπολογία 27)

ΠΑΡΑΡΤΗΜΑ ΙΙ, ΣΗΜΕΙΟ 3.1.2, ΔΕΥΤΕΡΟ ΕΔΑΦΙΟ

>Αρχικό κείμενο>

Κατ´ εξαίρεση και με την επιφύλαξη του άρθρου 5 της οδηγίας 89/391/ΕΟΚ, εξοπλισμοί εργασίας που δεν έχουν σχεδιασθεί για την ανύψωση εργαζομένων μπορούν να χρησιμοποιούνται για το σκοπό αυτό, εφόσον έχουν ληφθεί κατάλληλα μέτρα για να εξασφαλίζεται η ασφάλεια, σύμφωνα με τις εθνικές νομοθεσίες ή/και πρακτικές που προβλέπουν κατάλληλη επιτήρηση.

>Κείμενο μετά την ψηφοφορία στο ΕΚ>

Κατ´ εξαίρεση, με την επιφύλαξη του άρθρου 5 της οδηγίας 89/391/ΕΟΚ, και με την προϋπόθεση ότι υπάρχουν εθνικές νομοθεσίες ή/και πρακτικές που προβλέπουν κατάλληλη επιτήρηση για να κατοχυρώνεται η ασφάλεια, εξοπλισμοί εργασίας που δεν έχουν σχεδιασθεί για την ανύψωση εργαζομένων μπορούν να χρησιμοποιούνται για το σκοπό αυτό.

(Τροπολογία 30)

ΠΑΡΑΡΤΗΜΑ ΙΙ, ΣΗΜΕΙΟ 3.2.6α (νέο)

>Κείμενο μετά την ψηφοφορία στο ΕΚ>

3. 2.6α Οι εξοπλισμοί εργασίας που προορίζονται για την ανύψωση μη κατευθυνόμενων φορτίων, συμπεριλαμβανομένων των μέσων συγκράτησης, των εξαρτημάτων τους και της δομής στήριξης, πρέπει να παρακολουθούνται κατά τη διάρκεια της χρήσης από το χειριστή, ώστε να ανιχνευθούν τυχόν ελαττώματα. Εάν οι τυχόν διαπιστωθείσες ατέλειες θέτουν σε κίνδυνο την ασφάλεια λειτουργίας, η χρήση πρέπει να διακόπτεται αμέσως και να λαμβάνονται τα απαραίτητα μέτρα ώστε ο εξοπλισμός να μην παρουσιάζει πλέον κανέναν κίνδυνο.